
TOT ÎNAINIEI 


Când în hotarul nostru (cel cu îngrijorare) străjueşte Paloşul 

lui Christos, Ştefan, când în Ţara s'a temeluit Marea Dreptate 

— cum să 

nu-ţi chiuie sufletul de nou avânt cătră biruinţa scrisă nouă 
la capăt?! 


Sediul Revistei „FĂT-FRUMOS“, 


Sântem deci prezenţi la apel, gata, ca şi până acum, de a 
ne vesti voinic cuvântul. 


Revista „FĂT-FRUMOS“ 

STEJARII 


Mazili, răzeşi sântem, — vom fi! 
Duşmanul nu va nimici 

Stejari din ghinda săâmenată 
Într'o dumbravă neuitatii. 


Toți hămesiții-au năvălit 
Câmpiile ne-au pustiit 

Şi, ca lăcustele au ros 

Ce-a fost mai verde, mai frumos. 


Iar noi stejari sântem şi-acur, 
Sădiți lăcustelor în drum, 

Şi da-va Maica Precista 

Şi "n veci vom rămânea aşa. 


De-un veac sântem lipsiți de soare, 
De-un veac barbarul grai ne doare, 
Şi lirva ne tot țârlâieşte 

Şi sufletul ne amăreşte. 


Dar pui voinici acum ne cresc 
În graiul dulce românesc, 

Şi noi cu ei doina doinim 

Şi *n hore dragi ne veselim. 


Şi ajuta-va bunul Tată 

Ceresc şi vom mui fi odată 
Ce-am fost: Săgeți pornite 'n vânt 
Şi groaza acestui pământ ! 


Preotul Constantin Morariu 
(1854— 1927) 

Amintiri bucovinene 


Peste răscrucile meleagurilor, pe unde vechi Voevozi şi-au 
purtat oştile, în vara ceea plutia duhul Unirii, înălţat din străbu- 
nele sfinte morminte... În preajma Putnei lui Ştefan Voevod trâm- 


IOAN CIOCÂRLAN 
la 21 ani 
elev al Şcoalei Normale, laşi 


bița chemarea La arme... 
Simţiam că se apropie ziua 
în care Moaştele Sfinte tre- 
buiau să se afle iar între 
hotarele Ţării. 

Ne-am întâlnit apoi pela 
Sibiu, în jurul poeţilor Iosit 
şi Goga, în redacţia Lucea- 
fărului. Ne-am împărtăşit 
gândurile cari se împletiau 
într'unul singur: Unirea tu- 
turor Românilor. Băturăm 
palmele la despărţire, să- 
rutându-ne cu toc şi jurând 
să ne revedem în iureş de 
luptă şi de izbândă. 


a 
3 


Trecurâm apoi pela 
Suceava celui mai mare 
dintre Voevozi. În congres 
învăţătoresc se rostia aici, 


cu grai răspicat, dreptul sfânt al Moldovenilor pentru stăpânirea 
plaiurilor voevodale. Glăsuiră acolo G. Tofan, I. Grămadă, D. Ga- 
vrilescu, tot unul ca unul... Dar sufletele se'ncălziră nu atât din 
vorbă, cât din adâncul privirilor mute şi a celor îurişe, aruncate 


pieziş agenţilor chezaro-crăieşti.., 
De atunci, de câte ori nu ne-a 


rechemat minunea de ţară 


care se zice Bucovina! Când Suceava, cu cununa ei de slăvite 
ctitorii, când Putna cu cele peste patruzeci de bătălii, când Codrul 


Cosminului, când Cetatea Ţeţinului... 


Ba îmi tăcusem prilej de cale bucovineană cu un băieţaş al 

meu, înscriindu-l elev la liceul german, unde director era Leonida 
Bodnărescu şi conducător al internatului Calistrat Şotropa. 

Era în 1912, vara. Copilul meu se deprinsese cu ceilalţi, 
elevi şi profesori, cari îi arătau osebită dragoste, şi cu toată de- 
părtarea de casă, nu ne făcea năcaz cu vre-un oarecare „dor“ 
copilăresc. Dar dacă dorul copilului era cuminte, al tatălui se 
necuminţia tot mai neostoiat. Cu cât vedea mai bine Bucovina, 
cu atât grăbia alt plan de călătorie, nu atât înspre copil, cât 
înspre strămoşi... Prietenii mă înțelegeau şi mă prezentau celor 
iscoditori ca pe un părinte preaduios pentru fiul dus să crească 
în disciplina şcoalei nemţeşti. Şi cum din firea mea mă simt 
mai bine când la drum mă găsesc singur, putând sta în tihnă 
la sfat cu tot ce întălnesc în cale, tot astfel şi'n hoinăritul meu 
bucovinean umblam mai mult răzleţ. Adecă singur şi totuşi nu; 
ci'n cea mai dragă tovărăşie cu umbrele marilor noşiri Voevozi... 

Şi când în Iulie 1913, intram din nou în Bucovina, chip ca 
să-mi iau băiatul în vacanţie, ne-am pomenit iar urcând, a nu 
ştiu câta oară, spre Mănăstirea Putnei. Eram în doi, de data 
asta... 

Un călugăr, Moluovan din partea locului, cu întreg smocul 
de chei, al tuturor încuitorilor mănăstireşti, ne-a deschis greaua 
uşă ferecată dela intrarea bisericii. Stielnica lumină a ferestrelor 
cu cea a luminilor şi candelelor veşnic nestinse şi cu liniştea cea 
atotcuprinzătoare şoptia smerenie şi închinare. Lacrimele până 
aici zăgăzuite îşi stărmară tăriile împotrivirii.., 

Întrun târzior, când sufletele noastre îşi potoliseră aleanul, 
copilul se ridică şi cu ochii înrouraţi, mă întrebă: 

— Dar, matale, tată, dece-ai plâns? 

— De obida mustrărilor, fătul meu. 

— Şi cine-ţi face mustrări ? 

— Cine? Totul! Şi cele întâlnite azi, şi cele din jurul nostru, 
dar mai ales Mănăstirea şi acest Mormânt... 

— Şi eu m'am simţit azi foarte întristat... De ce oare ne 
mustră acest Mormânt? 

— Pentrucă prea l-am lăsat între hotare străine ! 

— Dar mult n'a îi aşa! C'a îi tot o Moldovă, din Nistru 
până'n Milcov! C'aşa ne-a spus şi domnu” profesor la istorie şi 
aşa-mi spun şi colegii bucovineni... 

— Auzi-ne, Doamne, şi auzi-ne, Măria-Ta, Ştefane! ... 

Şi închinându-ne sărutarăm lespedea... pornind=o la drum, 
un tată venit din Ţară slobodă şi-un copil ieşit din şcoală „nem- 
ţească“... 

* 
= * 

Sub seară acelaş tren care făcuse popas colo între plăieşii 
muntelui, ne cobori la pragul Rădăuţilor. 

Lume multă! Mai ales câătane cum li se zice aici. Veniau 
din manevre. Mărşăluise săptămâni de-a rândul şi acuma, isto- 
viţi de truda milităriei, îşi aşteptau trenul care trebuia să-i ducă 
pela vetrele părinţilor lor... Flăcăi din felurite neamuri: Şvabi, 
Ruteni, Ţigani, Leşi, Lipoveni şi Moldoveni. Lădiţele şi traistele 
irumos rânduite într'o margine, iar flăcăii, în straiele lor de-acasă, 
ageri şi sprinteni — odată prind a chiui şi-a frământa pămân- 
tul în ropot de joc. 

Tot pe loc şi iar pe loc Busuiocuw'lelei Iova 

Să răsară busuioc, Că-i doar joc dela Moldova! 

În preajmă tineretul celorlalte neamuri, sta roată privind 
şi glumind. Copilul meu nu-şi mai putea lua ochii de pe jucăuși. 

— Tată, dece oare numai Moldovenii s'au încins la joc ? 

— Cindură-că (fiindcă) numai Moldoveni-s stăpânii pămân- 
tului istuia! — se răspunde ca din senin un flăcău de-alături, 
buhnindu-şi căciula'n pământ cu bubuit de tun şi aruncându-se 
cu straşnică năvală în rândurile jucăuşilor... 


E că 
Ştiam deci bine, din colindurile mele bucovinene, că Bu- 
covina a noastră e, a noastră rămâne... 
loan Ciocârlan 


Sfântul Mormânt dela Putna 


- 

DOINA 


Duh din hâde basme 
Cu vârtej de iasme 
A căzut — osândă 
Pe moşie blândă, 

A căzut — urgie — 
Pe blândă moşie. 
Duh de-abisuri bate 
Sate şi olate, 

Toate să răstoarne, 
Ca luate'n coarne: 
Raiu să facă răul, 
Plaiu să facă hăul 
Şi pustie — plinul 
Şi miere — seninul, 


Strâmb din drept să stoarcă — 


Josu'n sus să "'ntoarcă. 


Prăpăd se bulbucă 
Sucul îl usucă — 

ladu-şi sapă vadul 
Clocoteşte iadul..... 


Facă-mi Domnul, Sfântul, 
Împlinit cuvântul: 


— Pas de fier scrâşnească: 
Tunete urnească ; 

Treacă pas de fier, 

Cadă foc din cer; 

Cadă pumni de piatră: 
Scape scumpa vatră, 
Scape nezăbavnic 

Scump pământ ohavnic — 
Piară'n spin şi huciu 
Negrele năluci 

Piară'n huciu şi spin 
Urma de străin! 


Mândrul colţ de Ţară 
Să răstoarne iară 
Lespedea de Paşte 
(Ce ne va renaşte) 

— Brazda strămoşească 
Spornic să şi-o crească, 
Daârz lărgeuscă-şi glia, 
Urească-şi voinicia 
Arcuind azururi, 
Înflorească pururi, 

Cu fruntea 'n lumină, 
— Dulcea Bucovină! 


(«Glasul Bucovinei» Nr. 5969 din 4 Aug. 1940) George Voevidca 

Pe marginea „Drumurilor Moldovene"“ 


de Leca Morariu”) 


Pag. 6. Numele Șarul-Dornii vine dela mineralul şar (P. Poni). 
Bercu Opincariu este un nume dat după specialitatea 
lui de vânzător de opinci. 

Page 7 În linişte. Acest cuvânt este slav ca şi mâlişte, inişte, 
silişte ş. a. 

Pag. 8. borvisul la Dorna, Broşteni, Borca se zice numai borcut. 
Avem şi localitatea Poiana Vinului. adică a izvorului 
cu borcut. 


Pag. 9. În valea Bistriţei de sus nu se aude cuvântul samar, 
ci numai tarniţă (la pag. 42 e tarniță). 

Pag. 10. Matache Teodorel este fiul gospodarului Vasile a Todi- 
resei din satul Cotrâgaş, com. Broşteni, care era văr 
primar cu tatăl meu Grigore Chirileanu din Holdă. Satul 
Cotrâgaş e vestit prin vrednicii săi gospodari şi prin 
fetele cele frumoase. Numai biata Holdă are ponosul 
că-i satul proştilor! 

Pag. 11. Maiorul Vasile Teodorel n'a murit la 1913 în Bulgaria, 
ci în Sanatoriul Diaconeselor din Bucureşti în urma unei 
operaţii la stomac. M'a lăsat pe mine executor testamen- 
tar, dar nu i-am putut îndeplini dorinţa ca fiica sa să 
nu-şi vândă casa şi locul din Crăcăoani la care ţinea 
din tot sufletul. 

Pag. 12. Diaconul Simionescu născut în Cotrâgaş a fost ginerele 
vestitului psalt al Mitropoliei din laşi, Dimitriţă Suce- 
veanu — şi a slujit ca diacon la Mitropolia din laşi, 
având glas foarte irumos. Fiica sa Eufrosina Simionescu 
a publicat la laşi manuscrise slave şi româneşti. 

Pag. 14, şi 18, 20, 43. Lanoi se zice numai butuci, iar nu buşteni. 


*) În preajma unei noi ediţii a Drumurilor moldovene, d. Gh. 1. Ki- 
rileanu ne pune la dispoziţie aceste atât de prețioase precizări, 

Pag. 


Pag. 
Pag. 


Pag. 


Pag. 
Pag. 


Pag. 
Pag. 
Pag. 
Pag. 
Pag. 


Pag. 


18. 


32. 


33, 


42, 


42, 


44, 


45. 

Cred că din greşală plutaşul a zis: s'aprilejit în loc de 
sa primejduit. „Buşteni învârfomaţi“ adică jneamăt. 
După Dârmoxa, mai la vale pe Negrişoara, este bor- 
cutul lui Mârcă, exploatat acum sub numele de borcut 
sau borvis de Broşteni.— Tot pe Negrişoara la pârăul Ju- 
malţului se văd urmele fabricii de îer pe care n'a iz- 
butit s'o isprăvească Marele Logoiăt Costache Conachi, 
din cauza împotrivirii proprietarului vecin Alecu Balş, 
nota 5. S'ar putea adăoga cuv. plaur din Delta Dunării. 


„ Crucea-i tăcută prin stăruința lui G. T. Kirileanu, care 


a redactat şi inscripţia. 
Nu se zice Pleş, ci Pleşă, Pleşa Holdei. 


„ Borca trebue pusă pe malul drept al Bistriţei. 


Pe un Mineiu al bisericii vechi din Borca am cetit în 
1907 această însemnare: „Aciastă sfântă carte este a 
bisăricii din sat Borca, am însămnat eu mai micul între 
dascali V. Creangă, 1850, Ghenar 30“. În Şezătoarea 
XVIII (1922) am publicat un ms. al lui Vasile Creangă 
(orig. în biblioteca mea) din 20 lunie 1844. În dosa- 
rele vechi ale Primăriei Borca îmi aduc aminte că am 
văzut iscălitura lui Vasile Creangă ca notar. Iar bătrânul 
gospodar Constantin Dimitriu din Sabasa mi-a spus că 
Vasile Creangă a fost căsătorit în Borca cu Maria, fiica 
Preotului Ion din Borca, dar n'a avut copii. Văduva sa 
(vară cu bunica mea Preoteasa Axinia din Holdă) s'a 
măritat a doua oară cu Gh. Ţăranu, după moartea lui 
V. Creangă (după 1864). Oamenii îl porecliau: Cacavelea! 
Se zice: Poiana-Gânştei, unde este un om cu numele 
Gânsac. 

Cârjă, cum  Pârăul-Pânitei de mai la vale vine dela 
numele Pântea (pag. 36). 

Se zice numai iarmarocul dela Fălticeni, iar nu bâlciul. 
Se zice numai la feminin: pocladă sau plocadă—poclăzi 
plocăzi. 

Se zice: aşă-i că s'a deochiat vremea? Aşa-i se zice 
numai în expresia: aşa-i cum zic eu. 

Se zice: zămorit !). 


1) Totuşi, în Bucovina, se zice zămărit, zamarit. Şi tot aşa: zăbăvit, 
zabavit. L. M. 

Pag. 47. Foltău. 

Pag. 56. A hierbe chiatră scumpă (dela credința că şerpii când 
se luptă încolăcindu-se între ei, din spumele lor iese 
piatra scumpă). 

Pag. 71. facem noi a mirare !), 

Pag. 72. îngurzit (se zice la Broşteni şi în Tătăruşi—Al. Vasiliu) 
şi îngruzit, dar îngrunzit n'am auzit nici eu, nici Al. 
Vasiliu, pe care l-am întrebat. ?). 

Pag. 75. la noi se zice: priporos, iar nu pripuriu. 

Pag. 82. Nota 42. Al. Vasiliu mi-a spus aceste versuri cu Piatra: 

Frunză verde lemn uscat, 

Din Bârlad când am plecat, d 

Tăte îetele-o oftat; Nola NP (ulei glie 
E a > din com. Sârca, 

În Chiatră când am agiuns [asi (1895) 

Tăte fetele s'o strâns | 

Şi se suschina de plâns. 

lar Toader Ţucă din Holdă zicea: 

Doamne iartă pe cei dela Pchiatră! 

Pag. 94. nota 55. Sumani (pluralia tantum) este pănura din care 
se face sumanul de purtat (plural: sumane). 

Pag. 102. te duci, duluță zicem noi, iar nu durluță ?). 

Pag. 109. Mărculescu în loc de Măcărescu. 

Pag. 113. vrerea, iur nu vremea, 

Pag. 131. Înhămaţi buziş. La noi se zice: bulziş (dela îmbulzesc). 

Pag, 141. Vasile a llioaei, nu a /loaei. 


Gh. T. Kirileanu 


Arhiva Bucovinei refugiate!| 


Organizând o arhivă a marei noastre răstrişti, primim (şi eventual 
publicăm) material documentar (ştiri, statistici, fotografii, decupări din pe- 
riodice, foi volante, afişe, pagini literare) privitoare la Golgota noastră 1... 


1) Exact! lar: o mirare — e numai greşală de tipar. — L. M. 

2) Da! cf. rev. „Făt Frumos“ Anul V 1930, 39. — LL M. 

3) Durluţă — greşală de tipar, ci: „Şi să te tot duci, duluţă!“ Leca 
Morariu, Dela noi Ed. III 1920, 78. 

VOROAVA 


Cu crucea şi cu paloşul în mână, 

Cel care 'n veacuri a răzbit streinul, 
Vă 'ntreb Io Ştefan Voevod ot Putna : 
Hatmanii mei, au unde ni-i Hotinul? 


Io care 'n patruzeci şi șapte lupte 

Am pus cu voi acestei fări temeiul, 

Vă 'ntreb Io Ştefan Voevod ot Putna: 
Măzâlii mei, au unde ni-i Orheiul ? 


Şi curs-a sângen râuri până când 

Am întărit hotarele ca roca. 

Vă 'ntreb lo Ştefan Voevod ot Putna : 
Răzăşii mei, au unde ni-i Soroca ? 


De vreme ce-am urzit Moldova-Mare, 
Așa cum scrie 'n letopiset slova, 

Vă 'ntreb Io, Ștefan Voevod ot Putna: 
Urmaşii mei ... au unde ni-i Moldova ? 


Copiii mei..... De nu sânteți voi harnici, 
L-oi deștepta pe Tăutu şi pe Duma, 

Pe Micotă, pe Boldur, pe Movilă, 

Pe toți acei ce-avură 'n leaturi rost 

Și 'ntru izbava noastră-u tuturora 

Voi întregi cu ei Moldova cum a fost... 


D. lov 
(După „Glasul Bucovinei“ Nr. 5.985 din 28 Oct. 1940) 


Aşadar : Arhiva Bucovinei refugiate! | 

Alicsândria Suceveană 


Ne întoarcem îndărăt cu mai trei veleaturi de om. Sântem 
la anul 1784, Şi tot în Suceava noastră. Şi totuşi în altă Suceavă... 

Încăpătoare cerdacuri moldoveneşti adăpostesc ibricurile şi 
alămurile ticnitelor taifasuri. Ietacuri umbrite miroasă a evlavie 
şi a busuioc, întocmai ca un strămoşesc zăbun. 

În uliţa cea mare şi mai vârtos în cea armenească, a ne- 
gustorimii, îoriotă deavalma largile antereie şi albele straie ale 
sătenilor. Doar numai pela răspântii şi'n ceasuri târzii de seară 
dacă nălucesc fugare, ca nişte arătări de lilieci, ciudatele căciuli 
blănite cu hulpe, care se văd slobozind nesuri în chip de pli- 
scuri şi zuluii ca nişte gâtuitoare juveţe. Sânt Jidovii, oamenii 
stăpânirii cei nouă şi maică singurii inşi ai oblăduirii nemţeşti 
aice. 

Dar cine ca dumialui, jupânul loniţă Arhip, trăeşte din săul 
cel bun, moldovenesc, aproape nici că-i vede. Ci muind pană 
nouă în călămărul de chinovar, cu mare meşteşug zugrăveşte 
preaiscusita slovă K, iar apoi, întingând în gâtul ploştii de ne- 
greală, ageră pană de porumbel selbatec, porneşte 1) a scrie (în 
foaia a 2-a). 

„Cu vrerea lui Dumnezeu începui a scrie Alicsăndria, a- 
dică istoria lui Alicsandru Machidon, care au bătut toată lumea 
şi toate împărăţiile şi toate crăiile din toată lumea şi le-au supus 
Inieee% 

Şi nopţi dearândul pana neostoitorului loniţă cu râvnă se 
trudeşte întru împlinirea zbornicului său. Câte gânduri nu-i vră- 
jesc aceste priveghiuri. Numai paşii cei grei ai străjii de noapte 
par a-i bate în căldărâm hangul şi măsura scrisului... 

Ci întrun timp jilţul totuşi i se colbăise... Când s'a aşezat 
din nou la masa vegherilor lui, mursa cernelii era de mult 
uscată. A trebuit s'o topească din nou cu stropi de oţet căldicel. 


1) Vezi Dr. M. 'Gaster în „Revista pentru istorie, archeologie şi filolo- 
|ogie“ VII 1894. 


TIS ____ FĂT-FRUMOS 
Şi zâmbind a râde, s'a pomenit că, într'un potrivit colţişor (din 
foaia a 7-a), înseamnă: 

„Să se ştie di când m'am însurat şi am luat iubita mea 
soţie, pe Catrinuţa, fiica dumisale boierului Vasile Calmuschi şi 
a dumisale soție Aniţa. 786 Sept. 14“. 

Pe urmă, oridecâteori îl ierta valul vremii şi al lucrului, 
Ioniţă Arhip tot la draga lui hălăduire cărturărească se întorcea, 
înşirând acolo şi povestea minunatului Alicsandru Machedon, dar 
„şi alte multe cele“. 

Când, pela leatul dela curgerea lumii 7292, cu fierbintea 
osârdie a tinereţii, loniţă pornise să-şi izvodească a sa dulce şi 
de bună învăţătură zăbavă, visat-a el oare, că departe, şi departe 
foarte aflându-se încă de sfârşitul scrisului, va trebui să însemne 
întrînsul şi pentru săvârşirea din viaţă a iubitei sale Catrinuţe? 
Precum şi cetim (într'a 12-a foaie): 

„lară la an. 798 Sept. 26 au răposat într'o Vinire sara la 
8 ceasuri di cu sară, şam îngropat-o la Mitropolie. Dumnezău 
să o ierti di păcatile sale“... 

Şi deci în bătrânul ţintirim de lângă actuala (1940) Mitro- 
polie a St. loan dela Suceava doarme şi Catrinuţa lui Ioniţă 
Arhip... 

lar de aci înainte acest obicei al cărţii, îi fu lui Ioniţă şi 
petrecere lină şi mângăierea blajină. 

Şi nu numai lui, ci şi celor de pe urma lui. Încât cineva 
dintre urmaşii lui, îşi îngăduie şi dânsul pomenire, însemnând 
(în foaia 181): 

„Aiastă istorie adică Alicsandrie şi alte multe cele s'au 
scris de răposatul Ioniţă îon ?) Arhip din Suceava, care au ră- 
posat în luna lui Dechemvrie anul 1833 în Suceava. Şi cine a 
ceti să zică Dumnezău să-l ierte de 3 ori“, 


De bună seamă că Ioniţă fu astrucat şi dânsul la Mitropo- 
lia Sucevii, lângă plăpânda sa tovarăşă de viaţă, în uitatul cimitir 
care astăzi ţine o lature a Mănăstirii St. loan. Ţinţirimul în care 
nu prea de mult, încă pela 1898, cine se primbla ca să vadă cu 
câtă tristeţe astinţesc razele de apus pe ruinele Cetăţii Sucevene, 
mai putea ceti multe, multe pisanii chirilice... Fi-va fost printre 
ele şi numele cărturarului Ioniţă Arhip?... 


:) Om subţire şi cărturar cum se găsia, loniţă Arhip na scăpat nici 
dânsul de von-ul nobleţii austrieceşti. 

Ţârâitul grierilor nu ne mai poate da astăzi răspuns... Căci 
vrăjmăşia omului l-a pustit repede şi acest ţinţirim. 2) În locul 
pietrelor şi crucilor dudăieşte azi năvala ierbii şi potopul atâ- 
tor flori, — printre cari, în îragede amurguri de primăvară, vio- 
relele mai cadelnițează singura mireazmă, fericiţilor de pe acolo 
adormiţi întru Domnul, şi numai lumânărica, până?n pragul bru- 
melor de toamnă, arde sieşnice şi policandre aurii... 


Leca Morariu 


Din Bucovina românească 


— Cântece Populare — 


Bată-te, bădiță, bată CA 

Bată-te blăstăm de fată, Și iar verde de trifoi 
Slujba dela meincstire, — 
Multe fete-ai scos din fire! 
Și-amu de două-trei zile 


Slove negre scrie-voi 
La badea trimete-le-oi, 


Vre-reai sc mă scoti pe mine... Ca să vadă şi să creadă 

Da pe mine nu mă-i scoate Inima cât mi-i de neagră. 
e fe ilie) i ; E aci 

Că oi sta şi moi socoute, Ca tina de primăvară 


Și oi sta şi moi gândi 
Cu cine nvoi drăgosti... 
Că o fată, în câmură, 
Plânge-şi râsul de-ustâ vară... Focu-ar şti care-i inimi]... 


Auzite, la Cernăuţi, în 20 lulie 1940, dela Ileana Bujeniţă din Ostriţa 
lângă Cernăuţi — de 


Călcată de atâtea carti, 
Că de-ai pune-o lângă tină, 


Octavia Lupu-Morariu 


*) Şi te gândeşti, cu câtă evlavie e păstrat până astăzi vechiul cimi- 
tir evreesc de pe lângă Tribunalul Sucevii! Ba mai mult, cine astăzi co- 
boară drumul dela Mănăstire înspre Cetate, se vede deodată plimbându-se 
chiar peste mormintele ţintirimului dela Sf. loan, drumeagul însp e Cetate 
fiind, de curând, vârtos lărgit peste locul de veşnică odihnă al lui loniţă 
Arhip şi al celora din vremea lui... Ca „să le fie ţărâna uşoară“ — se ve- 
de — celor acolo astrucați şi nedesmormântaţi când cu croirea noului drum!.. 

Doina Țării 


Bate vântul printre grâe 
Glia ţării de-o mângae, 
Căci străini secerctori, 
Fără cânt nici şezcitori, 
Fură mana rodului 
Fără grija Domnului. 


Blesteme din vaduri urcă 

Tot stejaru "nalță-o furcă ; 

Între Nistru şi *ntre Prut, 

Secerile se ascut, 

Couse zângiine ascuns, 

Căci răstriştea a pătruns. 
Iulie, 1940 


Dela Nistru pârla Prut 
Grindinele au bâitut ; 
Între Dunăre şi Mare, 
Numai jale şi pierzare ; 
Dinspre Tisa, nouri grei 
Scapără *n hotar scântei. 


Ape 'n vaduri doruri plâng. 

Codrii ramurile-şi frâng, 

Ape valurile-şi zbat 

Pentru neanuvnstrăinat, 

Pentru frați, pentru surori, 

Despărţiți de-atâtea ori, 
Aurel Sânger 


Multe și mărunte... 


Laudă germană pentru etosul românesc. — /ar textul original al 
pasagiului menționat de noi în articolul Din caracteristica şi pitorescul lim- 
bii româneşti, publ. în rev. „Fond şi formă“ An. 1 1938, e următorul, Îl 
citâm după W. Hoffmann. 1) W. Pahi & K, Pfaff, Beschreibung ?) der Erde 
nach îhrer natiirlichen Beschattenheit, ihren Erzeugnissen, Bewohnermn und 
ihren Wirkungen und Verhâltnissen, wie sie jetzt sind. Zweiter Band. 4. 
Theil.... Stuttgart... 1842. pag. 3.0774: „Der Wallache trâgt in seiner Phy- 
siogno'mie das treue Geprăge seiner gemischten Abkunft. In die reine, Hoheit 
andeutende, kaukasiche Gesichtsbildung, hat sich die slavische tief eingeprăgt, 
sie, aus deren feinen Ziigen Schlankheit, Neigung zum Vergiingen, dabei 
ein wenig Servilităt hervorleuchtet. Aus diesem Gemisch aber entiwickeln 
sich KoOpfe, welche klassisch sind und als Modell fiir Genamen beniitat iver- 
den k6ânnten. Kopfe, die auch im Innern das bergen, vas ih Aeusseres un- 
deutet ; denn schnellere Fassungskraft, offeneren Verstand,  grosseren 
Scharfsinn, verbunden mit Gewandtheit des Benehmens, wie mitunter der 
gemeinste Wallache zeigt, findet man nirgends. Diess 5) Volk, vereint und 
zur hOchsten Civilisation hinaufgebildet, wire geeignet, un der Spitze der 
geistigen Kultur der Menschheit zu stehen. Und um diess *) voil zu machen, 
ist auch seine Sprache so wohiklingend und reich, dass sie sich fiir das 
gebilcdetste Volk der Erde besontiers eignen wiirde“. L. M 


1) Numai la Erster Band, Stuttgart 1832 autor e numai Hotimann 
Singur ! 

2) Cităm după exemplarul Nr. 39 E 41 din Biblioteca Universităţii 
nousfre Cernăuţene. 

3) Ortografiat cu 2 ss. 


= ; 9 + . YA A 

„Convorbiri literare! 
(lunie şi lulie-Dec. 1940) 


Au apărut, în preajma sărbătorilor, Convorbirile, pe care 
le văzuserăm atât de viguros reîntinerite de energia şi compe- 
tenţa lui |. E. Torouţiu. 

A apărut deci acum abia n-rul de lunie (în 118 pagini) 
odată cu volumul de 516 pagini pe restul anului — întârziere 
voită, pentru a se sustrage comemorării, impuse oficial, a 
lui 8 lunie 1930, în locul căruia directorul revistei a socotit 
cu mult mai nimerit să împletească meritate „cununi de lauri“ 
unui lon Petrovici, Camil Ressu, lonel Teodoreanu, Nichifor 
Crainic şi criticului Perpessicius. D-l Al. Ionescu semnează un 
studiu asupra sociologului italian Scipio Sighele, preocupat de 
problemele, atât de actuale, ale raporturilor dintre individ şi 
colectivitate, ale psihologiei colective. Sub titlul „Femeile în viaţa 
lui Gustav Flaubert“, d. Paul Lahovary ne dă un capitol din 
recenta sa carte cu acest titlu. Regele Ferdinand I, cântat în 
poezia populară din război şi făcând el însuşi, la Academia 
Română, elogiul acestei poezii, e subiectul unui articol al d-lui 
Scarlat Preajbă. 

— D-l Gheorghe Bezviconi publică „Amintiri din Basa- 
rabia. Din jurnalul lui M. C. Zosulin“ — sfetnic principal al gu- 
vernului Basarabiei, sub mai mulţi guvernori dearândul. De 
interes românesc sunt îndeosebi însemnările despre arestarea 
lui C. Stere şi cea despre retrocedarea judeţului Ismail, unde 
ne surprinde regretul stetnicului rus pentru desfiinţarea unor 
instituţii româneşti. Mai întâlnim nume româneşti ca Aristide, 
Sinescu, o d-ră Filipescu, o Ană C. Botezatu, un moşier Has- 
naş, o d-nă Leonard, un judecător N. Catargi. — D-l Const. D. 
Vasilcoiu analizează, în continuare, partea a Il-a a primului 
volum din Istoria Românilor de N. lorga, întitulată „Sigiliul 
Romei“, constatând că „problema romanităţii şi romanizării 
noastre, dezbătută de autor sub îorme deosebit de interesante 
şi neîntâlnite până acum la istoricii noştri, a căpătat astiel, 

credem, o definitivă deslegare“. Genul memorialistic îl mai re- 
prezintă în acest număr şi Teohari Antonescu, cu însemnări 
despre societatea „Arhiva“ din laşi, despre Maiorescu, Odo- 
bescu, despre spiritismul lui Hasdeu şi al lui Dr. Istrati. 

În rubrica finală „Însemnări documentare“, un panegiric 
închinat lui Nae Ionescu, semnat de N. Tatu. 

Tot aci se înregistrează „două premii italiene“; cel dela 
San Remo, conferit pe 1940 d-lui proiî. Al. Marcu şi premiul Musso- 
lini, atribuit în parte d-lui prof. Ramiro Ortiz. 

Versuri semnează G. Tutoveanu, G. Murnu, T. Al. Munteanu, 
Tr. Chelariu, T. Scarlat, Aurel Chirescu, G. Vaida, G. Popa, T. Lianu, 
V. 1. Posteucă, C. Salcia, Horia Niţulescu, Ronsarda Castro, 1. O. Su- 
ceveanu, Elvira Zamfirescu, C. Pârlea, G. Z. Antonescu, I. Pajură, 
I. Ţolescu Văleni, Radu Brateş, G. Drumur, Serafim V. Pâslaru, 
nume în mare parte consacrate. 


Se mai impune atenţiei, în partea finală a n-rului, un ciclu 
de traduceri: Aposvyse tis Venetias (S'a stâns viaţa falnicei Ve- 
neţii), traducere neoelenă de Anton Mistakide; Andrei Ady, 
Pe malul mării albastre, trad. din limba maghiară de A. P. To- 
dor; Lacrima de Puşchin, trad. de C. Carnavali; Baudelaire, 
Epitaiul cărţii blestemate, trad. de M. Ilovici, apoi două poezii 
închinate Bucovinei, de compatriotul nostru L. A. Simiginowicz- 
Staute, traduse de Eugen Frunză; şi în sfârşit, „Seara zilei de 
sărbători“ de Leopardi, trad. de Al. Marcu. 

Şi iată cât de dureros, tragic de actuală a ajuns să îie o 
strofă ca aceasta, de acum vreo 80 de ani, a poetului bucovi- 
nean româno-german : 


Bucovină, Bucovină, ţara păcii şi-a credinții, 

Când vedea-voi iar biserici, unde stau de strajă sfinţii ? 
Doru-mi în păcat se schimbă, ura-mi mistue obrazul, 
Şerpi mi-au năpădit credinţa : îndoiala şi necazul. 


Seria traducerilor o încheie K. Richter cu „Das Juden- 
problem“ de Eminescu, articol care încă nu cerea eliminarea 
evreilor, ci numai îndrumarea lor spre îndeletniciri folositoare 
statului şi obştei româneşti. 


% 
* * 


Întârzierea volumului lulie—Decemvrie o motivează titlul 

de pe copertă: „Basarabia, Bucovina, Transilvania“. E deci, 
cum ne spune impresionantul editorial „La o răspântie istorică“ 
al directorului, un „volum de colectivă şi generală suterinţă“. 
„Oricine va înţelege că atunci când ne ardea casa, nouă mai 
puțin ca oricui ne ardea a poezie. Şi cetitorul şi omul de 
şfiinţă şi prozatorul şi poetul, în suferinţă pot doar suieri, iar 
peste ea se aştern liniştea şi tăcerea“. Deplânge „cumplitele 
lupte dintre îraţii noştri de acelaş sânge“ şi insistă asupra momen- 
tului istoric, „când ni se dă putinţa de a elimina din corpul nos- 
tru naţional, radical, definitiv,.... teribilul flagel al iudaismului“. 
lar faţă de drama noastră lăuntrică, durerea mută găseşte doar 
potrivirea unui catren popular, unde e vorba de obrazul ce 
„rămâne fript şi ars....“ 

După „Însemnări ieşene:, „Convorbirile“ sunt deci a doua 
revistă care închină — dacă se poate zice aşa —un volum 
marei tragedii a neamului. Materialul basarabean, bucovinean 
şi transilvănean, în proză şi în versuri, ocupă loc larg. Îl pre- 
faţează chiar şi îilosoiul I. Petrovici care, în articolul „Temeiu 
şi tradiţie“ arată zădărnicia stăpânirii de un veac asupra Ba- 
sarabiei, invocată de Rusia, drept tradiţie, ca şi arbitrarul silnici 
comise împotriva Bucovinei, pe motivul despăgubirii pentru 
cei 22 de ani de posesiune a Basarabiei. 

Urmează „Lauda ţăranului român“, discursul de recep- 
țiune al maestrului Liviu Rebreanu la Academia Română. E 
elogiul ţăranului, dar elogiu realist, cum real ni-l înfăţişează 
şin opera sa, atât de ultrareal, încât N. Iorga îl desaproba 
energic. Dar, vorbind de emanciparea ţăranului, care a plecat 
dela orăşeni, Rebreanu enunţa: „Ideile de acum un veac şi ju- 
mătate, prin triumtul libertăţii omului, au impus libertatea po- 
poarelor, precum curentele dominante actuale, prin încătuşarea 
individului, sunt sortite să îngenuncheze pe cei slabi în folosul 
celor puternici“. Le spunea acestea la 20 Mai 1940 şi poate nu 
bănuia însuşi cât de curând urma să i se adeverească preve- 
derile în destinele neamului nostru !.... 

Ni se dă şi răspunsul, adresat noului academician de cătră 
1. Petrovici, răspuns care e o restricțiune a unor afirmaţiuni, 
dar în acelaş timp un elogiu al operei măestrului în între- 
gimea ei. 

Şi iată acum o „Doină basarabeană“ de T. Al. Munteanu, 


n 

membru în redacţia revistei — unde ne surpind frumuseți ca 
aceasta: 


Cui adună somn în pernă 
Valurile de lucernă ? 


Şi iată, de acelaşi, „Rugămintea lui Horia“, care încheie: 


Ilertaţi-mă, Români şi voi Românce, 
Că nu mai am un trup de siârtecat. 


urmată de „Ne mustră Horia“. 
|. D. Pietrari încheie astiel o „Carte poştală Ardealului“: 


Ori toţi mănunchiu ca până ieri 
Ori toţi pecetluiţi de moarte ! 


În ciclul ardelean mai intră articolul „T. Maiorescu şi G. 
Şincai“ de Dr. lie Dăianu, care ne dă şi elegia autobiografică 
în distihi latinești a lui Şincai, tradusă de prof. T. A. Naum. 

Un „Plâns Basarabean“ „din sate de mazâli şi de răzeşi“ 
(refrenul celor patru strofe) îl semnează D. lov. lar „Bucovina 
plânge“ prin rostul poetului său G. Voevidca, dar şi prin al lui 
G. Fonea, al lui 1. Pajură şi al cântăreţei Sucevei voevodale, 
Adelina 1. Cârdei („Elegie pentru Bucovina“). 

Dar Basarabia şi Bucovina ne sunt înfăţişate şi prin temeinice 
studii, de d. Const. D. Vasilcoiu (Ce trebue să ştim despre Basarabia) 
şi de d. Aurel Morariu (Bucovina). Conştiinciosul studiu al d-lui 
Vasilcoiu, întemeindu-se pas de pas pe isvoarele cele mai com- 
petente, îndeosebi şi pe mărturii ruseşti, arată unitatea organică 
a pământului Basarabiei cu al Moldovei, unitatea istoriei Basa- 
rabiei cu a Moldovei, autohtonia şi prezenţa, în număr covârşitor 
dealungul vremurilor, a elementului românesc şi înfăptuirile ro- 
mâneşti în Basarabia, după unirea ei cu Patria Mumă, care do- 
vedesc un spirit superior de cultură şi civilizaţie. — Frumoasa 
expunere o mai înviorează încă şi un bogat material de ilustraţii. 

Studiul d-lui Aurel Morariu, bazat, la fel, peo amplă bibli- 
ografie, plecând dela răpirea Bucovinei, insistă mai întâi, cu da- 
tele statistice oficiale, asupra înmulţirii disproporţionate a ele- 
mentelor etnice străine. Expune apoi evoluţia învăţământului 
bucovinean sub administraţia generalilor Spleny şi Enzenberg, sub 
cea a consistoriului catolic din Lemberg, a consistorului ortodox 

dela Cernăuţi şi sub administraţia de Stat, dela 1869 înainte, 
încheind fireşte cu înfiinţarea şi rostul Universităţii. Urmează 
istoria bisericii bucovinene, culminând în lupta marelui Mitropolit 
Silvestru Morariu pentru realizarea autonomiei bisericeşti şi în 
suferințele ce a trebuit să le îndure chipul de siânt al Mitropo- 
litului Vladimir Repta — căci expunerea se opreşte şi aci, ca 
şi peste tot, în pragul Unirii. O reprivire îi „înşiră pe unii din 
slujitorii cu românească vrednicie ai stintelor noastre altare ca 
şi pe atâţia alţi cărturari de seamă ai Bucovinei, cari astăzi o- 
dihnesc acolo, în sfânta glie, şi pentru a cărei izbăvire şi păs- 
trare neştirbită au stăruit, glie acum cutropită şi profanată“. Deci: 
Ştefan Aitanasievici, Vasile Schintilă, Teodor Racoce, Porfiriu 
Dimitrovici-Dimitroviţă, Mitropoliţii Blajevici şi Bendela, /raclie 
Porumbescu, Ştelan Tarnovieţchi, apui Hurmuzăchenii cu activi- 
tatea lor de îndrumători politici şi culturali, Mitropolitul Silvestru 
ca scriitor şi publicist, Vasile Bumbac (la care însă e omisă 
„Dragoşida“), 1. G. Sbiera, Const. Morariu-Andrievici, poetul Dim. 
Petrino, apoi pleiada de profesori ai facultăţii de teologie din 
Cernăuţi, folcloristul S. FI. Marian, Constantin Morariu, Mih. Te- 
liman, George Popovici (Robeanu) şi atâţia alţii. 

Nu putea să lipsească o privire asupra organizaţiunilor şi 
asociaţiunilor culturale ale Românilor bucovineni: Societatea 
pentru cultură şi literatură, Şcoala Română, Soc. politică „Con- 
cordia“, Soc. arheologică română, Armonia, Soc. Doamnelor 
Române, Soc. Meseriaşilor Români, Însoţirea orăşenilor ro- 
mâni şi „Ciprian Porumbescu“, amândouă la Suceava, „Şteian 
cel Mare“ din Rădăuţi, societăţile studenţeşti Arboroasa, Junimea, 
Academia Ortodoxă, Bucovina, Moldova, Dacia; în fine „Soc. 
Răzeşilor şi Mazililor“. 

Urmează ziarele şi revistele bucovinene, dela „Bucovina“ 
şi „Foaia Societăţii“, amândouă ale Humuzăchenilor, până la 
„Junimea Literară“. 

Deosebit de bogat este apoi capitulul privitor la viaţa şi 
iupta economică a Românilor bucovineni, expusă pe 21 de pa- 
gini. Autorul îşi încheie studiul — nu e exagerat dacă-l numim 
o mică enciclopedie a B icovinei româneşti dinainte de Unire — cu 
legitima constatare că Românii bucovineni luptă bună au luptat“, 
iar în 1918 „Româniaa reluat firul oblăduirii româneşti — brusc 
întrerupt la 1774 — aducând, după cum vom vedea, în cei do- 
uăzeci şi doi de ani de bună şi dreaptă gospodărie atâtea no 

creaţii, noi aşezări culturale şi de administrațiune publică, atâtea, 
îndreptări şi restabiliri“. Am subliniat cuvintele „vom vedea“, 
ele indicând intenţia de a continua expunerea, continuare pe 
care nu putem decât s'o aşteptăm cu cel mai viu interes. 

Bucovina o mai reprezintă şi poetul V. |. Posteucă 
cu povestirea „Drum întors“, tragedia unui tânăr secretar comunal 
dintr'un sat din Codrul Cosminului, persecutat pentru sentimen- 
tele sale naţionaliste, în cele din urmă destituit şi împins astfel 
la sinucidere. 

Echivalentul ardelean pentru cele două studii asupra Basa- 
rabiei-şi Bucovinei îl înfăţişează oarecum memoriul „Lupta dintre 
două neamuri“ de Oct. Tăslăuanu. Zicem numai „oarecum“, în- 
trucât nu e aci expunerea luptei seculare dintre Români şi 
Unguri, ci doar faza ei finală, dela sec. XVIII încoace şi culmi- 
nând, concretizându-se în lupta dintre Ştefan Tisza şi luliu Ma- 
niu, acesta fiind călăuzit mereu de convingerea că „între poporul 
român şi poporul maghiar, nu poate să existe transacțiune: ori 
noi, ori ei“ — şi activând deci în consecinţă, până la triumiul 
din 1918. 

Folclor bucovinean ne dau şi „Cântece din Bucovina“, 
culese de d. Petru Iroaie, dar ni-l dau şi ilustrațiile din studiul 
d-lui Aurel Morariu, mândre chipuri de ţărani, alături de bise- 
ricile şi mănăstirile Bucovinei. lar în rubrica finală „Însemnări do- 
cumentare“, Aspasia Munte evoacă amintirea unui „tânăr versi- 
ficator bucovinean“, căzut pe îront, ca ofiţer austriac, Pavel 
Scripcariu, care scria sub pseudonimul Mugur *). 

Dureros impresionează cele 12 planşe cu ilustraţiuni din 
Transilvania robită: peisagii, monumente arhitectonice şi tipuri 
şi scene din popor. 

Bucovina ştiinţifică o reprezintă panegiricul închinat lu 
Dimitrie Onciul de auzitorul său, d. Pamfil C. Georgian, oricât 
numele marelui istoric depăşeşte cu mult graniţele Bucovinei. 

Am insistat până aci numai asupra materialului privitor 
la cele trei provincii martire, material care, cu toată bogăţia sa, 
constitue totuşi cam abia a treia parte din volumul întreg. Vom 


*) Versuri de-ale lui au apărut mai întâiu într'o colecţie de cântece 
din răsboiu, publicată de Sim. lvanovici şi Victor Morariu, la 1915, în 
Suceava. 

reveni altădată asupra restului, atât de bogat, îndeosebi asupra 
evenimentului propriu zis pe care ni-l aduc aceste „Convorbiri“ : 
„Faust“ în traducerea d-nei Laura M. Dragomirescu, traducere 
despre care deocamdată, ca primă impresie, vom spune doar că 
denotă mare bogăţie de resurse şi se citeşte cât se poate de 
plăcut, uşor — ceeace e mult. 

V.M. 


Creangă membru în Consiliul general 
de Instrucţiune 


Se ştie că datorită prietenului său Vasile Conta, ajuns Mi- 
nistru al Instrucţiei în 1880, lon Creangă a îost ales şi numit mem- 
bru în Consiliul general de Instrucție şi că într'o scrisoare cătră 
Titu Maiorescu din 25 Mai 1883 Creangă arăta de ce ar dori să fie 
numit din nou în acest Consiliu, 

În publicaţia oficială întitulată ; Lucrările Consiliilor Gene- 
rale de Instrucţiune din sesiunile anilor 1876—1854, Bucureşti, 
1884, avem câteva ştiri despre partea ce a luat Creangă în şe- 
dinţele acestui Consiliu din anii 1880, 1881 şi 1882. 

Şedinţa din 1 Sepr. 1880 s'a deschis de către Ministrul B. 
Conta. Între membrii prezenţi e şi I. Creangă (pag. 291). 

În şedinţa dela 24 Sept. 1880 1. Creangă „se uneşte cu o- 
pinia D-lor Ureche şi Aurelian, arătând utilitatea economiei cas- 
nice pentru îete“. 

În sesiunea 1881 I. Creangă e absent la mai multe şedinţi 
din cauză de boală (18, 19, 22 şi 24 Sept.). 

În sesiunea 1882 la 6 Sept. 1. Creangă vorbind după B.P. 
Hajdeu şi D. A. Laurian în chestia revizuirii cărţilor didactice 
„este de idee a se băga de seamă cu cestiunea cărţilor ce se 
pun în mânile copiilor, citează exemple cum copiii vin la şcoală 
cu deprinderi greu de desvăţat, greutăţile ce întâmpină institu- 
torul sau învățătorul la intrarea lor în şcoală — şi de aceea 
cere să se hotărască în principiu că e nevoe să se numească 
o comisiune de revizuire, compusă de oameni speciali, dar care 
să nu tie atinsă de îluctuaţiunile schimbării miniştrilor“. 

Preşedintele P. S. Aurelian la rezumat zice că „nu trebue 
a se înţelege că se va întroduce aici monopolul de care se teme 
d. Creangă“ şi se pune la vot numirea unei comisiuni. Cu 15. 
voturi e ales şi Creangă în comisie. 

În şedinţa dela 11 Sept. 1882 D. A. Laurian ceteşte Pro- 
ectul de Regulament pentru cercetarea cărților didactice, care 
este iscălit şi de Creangă. 

În şedinţa dela 15 Sept. 1882 Creangă „susține ideea unui 
super-arbitru cu condiţia însă ca o carte aprobată de comisiune, 
în caz de divergență, să se aprobe de Consiliul permanent pe 
răspunderea lui“. lar în şedinţa dela 16 Sept. Creangă „este de 
părere ca în caz de a se desaproba o carte, venită din nou în 
cercetarea Comisiunii, guvernul să despăgubească pe autori de 
cheltuelile făcute cu imprimarea ei“. 

În şedinţa dela 17 Sept. 1882 Creangă este ales în comi- 
siunea pentru „programa seminariilor şi cestiunea de sistemă a 
unui singur institutor pentru fiecare obiect din clasele primare 
în loc de cea uzitată“, 

În şedinţa dela 22 Sept. 1882 Creangă „împărtăşeşte opinia 
D-lui Laurian ca un elev preparat în particular sau în institute 
private să vină a depune mai întâiu un examen de clasa VII şi 
apoi a se prezenta la bacalaureat“. — În aceeaşi şedinţă Creangă 
iscăleşte alăturea cu alţii o propunere „ în scop de a pune capăt 
abuzurilor ce au încenut a se ivi pe alocurea cu privire la da- 
rea de certificate şi bilete de promoţiune a şcoalelor ce au urmat 
particular“. 

În sesiunile din 1883 şi 1884, în locul lui lon Creangă, 
vine ca membru în Comitetul general institutorul Elefterie Ro- 
pală, „grecuşorul“ de care amintia Creangă în scrisoarea cătră 
T. Maiorescu. 


. * 

Cu prilejul sesiunii din 1882 Creangă a luat parte şi la în- 
trunirile literare dela Titu Maiorescu. Însemnările zilnice ale lui 
T. Maiorescu ne dau următoarele ştiri: 

Joi 2/14 Sept. La masă, Creangă, care ne-a povestit cu 
haz despre hoţul Chetraru şi despre o invenţie de măsurat apa 
a fiului său. 

Joi 9/21 Sept. 1882 Eri seară literară: Eminesvu, Chibici, 
Creangă, Slavici. Mercuri 22 Sept./4 Oct. 1882, Întrunire literară : 
Jipescu, Gaster, Creangă. 

G. T. Kirileanu 

Bucovină, Bucovină 


Bucovină, Bucovină, 

Plai de linişti şi lumină 
Dece plângi, dece jeleşti, 
Dece mi te tângueşti, 
Culmile ţi le priveşti, 
Lacrimile le'nmulţeşti ? 
Nu ofta, nu mai jeli 

Că atunci uitată-i fi 
Când pe cer nu s'or ivi, 
Luminând ponoarele, 
Luna şi cu soarele, 
Stelele şi zorile ; — 

Şi atunci te vom uita 
Când nu vor mai fremăta 
Cudrii cu tăget, 

Munţii cu brădet 
Luncile, dumbrăvile, 
Vântul şi cu slăvile; — 


Şi atunci te vom uita 
Când în sus s'or înturna, 
Răscolindu-şi fundurile, 
Apele cu prundurile, — 
Prăbuşindu-şi malurile 
Siretul cu valurile, 

Nistrul cu puhoaiele, 

Prutul cu zăvoaiele, 
Dornele, temutele, 

Bistriţa cu plutele, 
Moldova, legendă vie, 

Şi Suceava noasiră sprie.... 
Şi atunci uitată-i fi 

Când nu ne-om mai pomeni 
La Putna mormintele 
Marile şi sfintele, 

În suflet altarele 

Şi'n inimi hotarele!.... 


N. 


(După „Glasul Bucovinei“ Nr. 5.973 din 10 August 1940) 


BUCOVINA IN PRIBEGIE 

Amintiri despre Duiliu Zamfirescu 


Am avut prilejul să-l cunosc înainte chiar de-a fi cetit 
un rând din opera sa, de-a fi ştiut ce însemnează dânsul în 
viaţa sufletească şi culturală a neamului nostru. L-am cunoscut 
în oraşul lui ca şi al meu, de care se leagă atâtea amintiri 
din viaţa poetului, unde a copilărit, unde a trăit atâta vreme 
unde a avut multe legături de simpatii faţă de atâţia şi mai 
ales pentru părinţii şi nenumăraţii membri ai familiei sale, 
oameni de mare distineţiune socială, dar mai cu seamă intelec- 
tuală şi artistică. Surorile sale, cu deosebire D-na Ecaterina 
Remer, erau pianiste recunoscute. 

Voi însemna mai jos, fără să fac o descriere în ordine 
cronologică a diverselor momente şi întâmplări, când am avut 
prilejul să fiu sub o formă oarecare în preajma poetului. 

Eram odată, în vacanţa mare şi trecând prin faţa cofe- 
tăriei Hamel din Focşanii-Munteni, s'a oprit un docar vopsit 
în galben, cu doi cai albi frumoşi, din care a coborit să intre 
acolo un bărbat înalt, impozant, îmbrăcat cu o manta albă 
de pânză, şi încălţat în ghete galbene cu şireturi şi carâmbi 
lungi până lângă genuchi. Mi-am închipuit că era un moşier 
oarecare venit la târg să se îndestuleze cu bunătăţi de care 
ducea lipsă la conacul său. Un coleg de liceu mi-a atras a- 
tenţia că acesta e poetul şi scriitorul Duiliu Zamfirescu, care 
a scris poezii şi romane în „Biblioteca pentru toţi“. M'am 
oprit şi când a ieşit din cofetărie l-am privit cu mai mult 
interes, având nespusa plăcere că văzusem pe cineva care face 
poezii ca Vasile Alecsandri. 

Colegul m'a dus acasă la el, unde mi-a cetit vreo două 
poezii din opera lui Duiliu Zamfirescu. Prima dată când 
m'anm împărtăşit din scrisul lui. 

A trecut apoi multă vreme, Poetul dispăruse aproape 
cu totul din târgul nostru, trăind în străinătate ca diplomat. 
Într'o zi, fiind în Bucureşti, l-am revăzut întrun local unde 
avea un depozit de desfacerea vinurilor din viile sale dela 

Faraoane şi Odobeşti, iar pe vremea când Zamfirescu intrase 
la Academia Română şi avusese cunoscuta harţă cu popora- 
nismul, cu opera lui Goga şi a altora, a venit şin orașul 
nostru să ţie o conferinţă în care a vorbit tot cu acest subiect 
şi ceva despre romanul Anna, pe care-l publicase atunci. 


Conferinţa era anunţată la ora 3 după amiază. Teatrul 
„Maior Pastia“ era ticsit. Dar conferenţiarul nu mai venia. 
În sfârşit, după o jumătate de oră cortina se ridică. Masa 
frumos împodobită cu scoarţe şi flori, completa interiorul 
unui elegant salonaş aranjat de admiratoarele lui Focşănence. 
Din fundul scenei apare câălcând rar, un domn înalt, distins 
îmbrăcat în haine albe de panama. În mâni, mănuși de piele 
creme. Abia când s'a apropiat de mescioară şi-a scos pălăria 
din cap salutându-i solemn în dreapta şi'n stânga, pe cei mai 
intimi. Pălaria albă de paie fine, fu înmânată unui om de 
serviciu. Şi-a scos apoi tacticos mănuşile şi, alături de ceasul 
de aur, le-a așezat pe măsuţă. A început cu o batistă de 
calitate să-şi şteargă sticla ochilarilor. Şi-a băgat batista în 
buzunar, cu un ceremonial deosebit. Îşi ridică ochii spre 
galerie, studiază puţin sala, schimbă câteva priviri cu mem- 
brii familiei şi prietenii din lojile prime. O clipă de adâncă 
tăcere şi cu un ton de aristocratică afectare a rostit apăsat 
cuvintele: „Doamnelor şi Domnilor“. 

Ce-a spus nu interesează acum. 

După răsboi D. Zamfirescu intrase în politică fiind şeful 
partidului Putnean al generalului Averescu. Deşi noua în- 
deletnicire îl obliga să se amestece în vâltoarea plebei elec- 
torale, el s'a menţinut distant, autoritar şi rece, vorbind tot- 
deauna dela înălţimea olimpiană, în care s'a complăcut toată 
viaţa şi ca orice poet sau om care nu păstrează raporturi 
strânse cu realitatea, deseori fu dus în eroare şi atras în 
cursă de pehlivanii politici. În această întreprindere, care se 
numea politică, D. Zamfirescu a îndurat multe deziluzii, iar 
uşurinţa şi graba cu care „poporul suveran“, îşi schimbă idolii 
şi simpatiile, l-au desgustat până la revoltă. Într'o alegere 
parţială fu onorat cu aproape unanimitatea sufragiilor, ca 
după un an şi ceva, la alte alegeri, să fie aproape izgonit dela 
secţia de votare Vidra, unde a obţinut apoi un ridicol număr 
de voturi. Aceasta l-a vindecat de politică. 

În timpul când era încă şef de partid — povestesc cele 
ce urmează pentru a-l defini pe om — primeşte la via dela 
Faraoane vizita lui Ghiţă Pamfil, prefectul judeţului şi fostul 
său profesor, pe care îl reţine şi la masă. 

Potrivit obiceiului din podgorii, printre alte mâncări 
autentic româneşti, li se dă şi păstramă cu mămăliguţă rece. 

Profesorul Pamfil, om dintr'o bucată şi care rămăsese 
la datinile strămoşeşti, mânca de zor. Ce mânca, îi pria de 
minune. Un lucru îl sâcâia însă de cum se aşezase la masă: 
Feciorul care servia, purta frac negru şi mănuşi albe. A răbdat 
el cât a putut răbda Ghiţă Pamfil, când însă păharul i s'a 
umplut cu vârf, i-a dat drumul indignării: — Coane Duiliu, 
eşti om foarte simpatic, îmi eşti drag aşa cum numai noi 
profesorii ştim să ne iubim elevii... Fă bine şi dă poruncă 
zevzecului ista să-şi lepede mănuşile, că mi se pune pâstrama 
deacurmezişul. Să ştii că mor în seara asta din pricina lui 
şi-o să mă ai pe conştiinţă, păcatele mele! — 

Conu Duiliu a făcut bine înţeles mare haz de apucă- 
turile înapoiate ale fostului său profesor, dar, ca om subţire, 
n'a renunţat la protocolul aristrocratic al casei, pe care ţinea 
să-l oficieze chiar şi'n împrejurări ca acelea când se afla la 
cramă, unde lumea bea must şi se mânca păstramă, cum zice 
cântecul „Leliţă loană“... 

* 

Că Duiliu Zamfirescu rămăsese un iremediabil visător, 
un izolat de realităţile vieţii, ne-o dovedeşte şi următoarea 
întâmplare. 

Salariaţii publici din judeţul Putna avuseseră o întru- 
nire de protestare împotriva scumpirii excesive a vieţii cerând 
majorarea salariilor, cari nu mai acopereau nevoile traiului. 
Printre alte hotărîri luate în acea adunare, s'a desemnat şi 
o delegaţie, compusă din profesorul Savel Rachtivanu, institu- 
torul Const. Mihăilescu şi subsemnatul, ca să-i înfăţişăm lui 
Duiliu Zamfirescu, care era preşedintele Adunării Deputaţi- 
lor, un memoriu. 

Ne-am dus la el. Stătea în casele din strada Plevnei ale 
doamnei Ecaterina Remer, soră-sa, unde a locuit scriitorul 
când venia la Focşani în ultimii săi ani din viaţă. Furăm 
primiţi foarte amabil, îngăduindu-ni-se să ne spunem păsul. 
I s'a arătat scopul audienței noastre, îar dânsul ne-a răspuns 

cam următoarele: „N'aveţi dreptate! Să se termine odată cu 
cerşitoria aceasta! Statul nu poate plăti mai mult. Cred că 
sunt cam exagerate cererile d-voastre, încât chiar dacă ar 
trebui să vă susţin, aş face aceasta fără convingere. Mai multă 
cumpătare, mai multă economie, acesta e mesagiul ce-l trimit 
d-lor funcţionari !“. 

— Am cerut atunci îngăduinţa, să spun şi eu câteva 
cuvinte... 

— Poftiţi! mi-a răspuns Duiliu Zamfirescu. 

— Vă rog, Domnule Preşedinte al Camerei, d-voastră 
aveţi idee cu cât sunt plătiţi funcţionarii ? 

— Ştiu şi sunt convins, destul de bine! 

— Îmi permiteţi să cer lămuriri şi să dau şi câteva pilde? 

— Desigur! 

— Vă rog, D-voastră sunteţi şi podgorean. Cu cât plătiţi 
ziua la oamenii dela vie? 

— A, Domnul meu, destul de scump! 

— Cam cât de scump? 

— Dela 100—120 lei pe zi! 

— Va să zică 100 pănă la 120 lei pe zi muncitorului de 
rând, cu nevoi de viaţă limitate. Aflaţi, onorate d-le Preşe- 
dinte şi Excelenţă, (titlu la care ţinea mult), că profesorul 
Savel Rachtivanu, cu patru gradaţii, aproape de sfârşitul ca- 
rierei, cel mai bine plătit dintre noi trei, abia a ajuns la 
salarul fantastic de 800 lei lunar! 

— Asta nu se poate! 

— Vă rog întrebaţi-l! Domnul institutor Mihăilescu are 
600, iar eu, ca şef de birou, 450 lei lunar. Putem face faţă 
nevoilor cu aceste salarii de mizerie ? 

— Ei vedeţi, acestea nu le-am ştiut!... 

Am rămas mai departe de vorbă cu Duiliu Zamfirescu. 
Realitatea în care-l încadrasem îl făcuse să se scoboare din 
lumea zeilor, să se umanizeze, să stăm de vorbă dela inimă, 
la inimă, în chip firesc, ca muritorii de rând. În această po- 
stură D. Zamfirescu era încântător. 

Ne-a spus, între altele, că viaţa şi anii i-au ruinat sănă- 
tatea, răpindu-i multe plăceri. l-a mai rămas una: putinţa de 
a se hrăni bine şi cu orice, după pofta inimii, dar că, din 
cauza unor metehne trupeşti, doctorii îl opresc deia anumite 
bucate. 


134 FĂT-FRUMOS 


„Întâmple-se ce so întâmpla, voi mânca mai departe 
ce mi s'o îmbia, aceasta fiind singura plăcere pe care mi-o 
mai pot satisface nestingherit de vreun beteşug fiziologic. 
M'aţi înţeles: Voi mânca chiar dacă mâine mi se vor des- 
chide porţile tartarului !“.... 


* 


Cea din urmă dată l-am auzit, în ziua de 6/19 Octom- 
vrie 1921, vorbind la liceul „Unirea“ (Focşani), la inaugurarea 
plăcii de comemorare a elevilor căzuţi în război. Încă destul 
de tânăr vioi şi dârz, mai firesc ca oricând D. Zamfirescu a 
povestit celor de faţă despre eroii Putneni din războiul ne- 
atârnării. Cum l-a cunoscut pe Şonţu, pe Cracalia, pe Botescu 
şi pe alții. A mulţumit cerului că i-a fost dat să poată par- 
ticipa la această pioasă sărbătoare închinată eroilor din altă 
generaţie. „Aş fi foarte fericit şi las ca testament generaţiei 
de astăzi, ca odată şi odată pe această placă să se scrie şi 
numele meu“... Abia a putut rosti ultimele cuvinte şi l-a 
podidit plânsul... Era poate o prevestire.... 

că 


Peste exact nouă luni după aceea, la 6/19 Iulie 1922, în 
biserica Sf. loan, biserica deniilor copilăriei sale, măestrul |. 
Al. Brătescu-Voineşti, din partea Academiei Române vorbia 
la sicriul lui D. Zamfirescu, arătând că prin moartea lui so- 
cietatea şi literatura românească se despodobeşte de cea mai 
frumoasă floare.... 

După alţi 17 ani, câţiva dintre concetăţenii şi admira- 
torii lui, lângă aceeaşi biserică, cu privirea spre via dela 
Faraoane, îi aşezau chipul turnat în bronz pentru ca gene- 
rațiile ce vor veni după noi să vadă aevea înfăţişarea pămân- 
tească a aceluia care în viaţă fiind se complăcea în rândul 
zeilor nemuritori, între care l-a aşezat cu trăinicie frumuseţa 
operei sale literare. 


1. M. Dimitrescu 


(Focşani, 19. Octomvrie 1940) 


4 n a a a da 

Vitrina acute țini 


Heinrich von Morungen, Doiniri pe alăută. Versuri după 
text medieval german de Virgil Tempeanu. Edit. revistei „Înmu- 
guriri“, Fălticeni 1941. 

D-l Profi. Dr. Virgil Tempeanu, cunoscutul germanist, care 
ne-a mai dat traducerea epopeei medievale „Gudrun“ şi a lui 
„Der arme Heinrich“ al lui Hartmann von Aue precum şi an- 
tologia medievală „Cavalerii cântăreţi“, ne dărueşte acum o 
preafrumoasă plachetă, frumoasă şi ca execuţie tehnică, cu ver- 
surile aceluia dintre „Minnesânger“i, pe care l-a ales, fiind „cel 
mai iniluenţat de poeţi provensali, deci cel mai apropiat de 
noi“, apoi şi fiindcă e poet adevărat, care, dacă se şi foloseşte 
de clişeele trubadurilor îrancezi, „arată mai multă originalitate 
decât ei, pune mai multă viaţă şi culoare în poezie“. (Lămurire, 
pag. | şi II). 

Broşura cuprinde, în 32 de pagini, întreaga operă a poe- 
tului într'o limbă „care vrea să aibă ceva din mireazma limbii 
noastre de altădată“. D-l Tempeanu a avut deci buna inspiraţie 
de a transpune versurile din mittelhochdeutsch în graiul cel mai 
adecvat ce se putea: graiul cronicarilor, reuşind să dea astfel 
versuri cu adevărat meritoase. lată, drept probă, chiar lied-ul 
cu care începe colecţia, „Ich bin keiser âne krâne“: *) 


Sunt crai fără de stemă nici olaf, 
Dar desmierdat în bucurii, ca el... 
Mi-i inima de zburdăciune plină, 
Cum n'a mai îost şi n'a mai îi la îel. 
Stăpâna mea avu. de mine milă ; 
Îi giuruiesc să-i îiu pe veci robit, 
Ca ea mai cu priință nam găsit. 


*) adecă: „Sunt împărat fără coroană“; titlurile sunt puse toate în 
textul original. 

Către temei statornice'n vârtute 
Să se abată bunul cavaler, 

De cele ispitelnice să tugă... 

Căci întinate bucurii îi cer. 

Să fie deci cu inima vegheată / 
Ci tot cunosc un cavaler iubit 

Ce prieteşugul lor le-a fost râvnit. 


Îmi e deaceea inima în fângă 

Şi gândurile bulucife sânt, 

Că cel iubit s'a oscârbit de mine, 
Deşi făcut-a slobod jurământ. 
Vai! De ce oare îost-a amăgeu? 
De nu se'ntoarnă cum era odată, 
S'a răsipire dragostea mea toată. 


Astiel mai cetim încolo: ovelize flori, hulpave darde, a ini- 
mii vâlvoare, prăsădirea bucuriei mele, să am huzur, „câte ve- 
leaturi să mă sbucium“, „Inima mea, trumuseţea şi Iubirea vo- 
rovitu-s'au'“ ş, a. m. d. 

Conirontarea cu originalul ne arată — ceea ce mărturiseşte 
şi titlul — că nu sunt chiar traduceri. Textul românesc modi- 
fică îmbogăţind „e alocuri (ca de pildă în versul; „Şi m'a cu- 
prins ca volbura stejarul, unde originalul are numai „und mich al 
umbevie“— şi mă cuprinse tot), adese reducând, simplificând 
(d-e. suprimarea — nemotivată — a repetării „ja ja ja ja ja ja ja“ 
din cântecul ,„, Frouwe, wilt du mich genern... (Doamnă, vrei 
să mă lecueşti)? 

Versul titlu „Von den elben wirt entsân manic man“ (de 
iele mulţi bărbaţi sunt vrăjiţi) e tradus „de doamnele pământu- 
lui... sunt păgubiţi“. Chiar dacă „doamnele pământului“ ar îi 
sinonim cu zâne, elfe sau iele, e o numire prea puţin cunoscută, 
încât se produce o alterare a sensului. 

Dar nu este, nu poate îi intenţia noastră să-l şicanăm pe 
traducător cu constatarea unor asemeni incongruenţe, dimpo- 
trivă, îl felicităm din toată convingerea şi-l aşteptăm cu viu 
interes în „Nibelungii“ promişi. 


V.M. 

Multe și mărunte... 


Alecsandri născut la 1821! — Bizar cum d. Elena Rădulescu-Po- 
goneanu, în recenta ediție Vasilie (= Vasile!) Alecsandri, Poezii 1 1940, 
8, vrea sc ni-l prezinte pe Alecsandri născut la 1819, când Sever Zotta, 
(La centenarul lui Vasile Alecsandri 792/, 3% ş. u)—pe care d. El. 
RP. îl citează ! — stabilia că la 1819 sa născut sora lui Al, Catinca şi 
că deci: „Ar fi o imposibilitate biologică, exceptând cazul că ar fi gemeni, 
ca Vasile şi Catinca să se fi născut în cursul aceluiaş an“ (37)! Cf. de 
altfel şi Nota noastră V. Alecsandri născut la 1821 în „Făt-Frumos“ 


MI 1928, 199. Dar... în Capitală doar nu trebue să ştii ce ştie provincia Im. 


* 
* * 


De-ale lui loan Codru-Drăguşanu.-n exemplarul Academiei Ro- 
mâne (Nr. 1 20.200) din anonima ediție primă şi singură-autentici a me- 
morialului de drumeție pe care ni l-a dat uimitorul talent al lui 1. Codru- 
Drăguşanu (deci în : Peregrinulu transelvanu sau epistole scrise den 
tiere straine unui amicu in patria, de la anulu 1835 pana inchisive 
1848, Sibiu 1865), descoperim alăturata autogramă a lui Codru-Drăguşanu. 

lar calitatea adeviirat uimitoare a acestui de tot proeminent talent 
care se cere definitiv inglobat în literatura veacului aul XIX-lea (unde 
atâția alții, inferiori îşi au asigurate cotlonaşele;, o ilustrium cu trei-patru 
specimene ca acestea : Inventivitatea lexică, realizată cu spontanea (= crea- 
ţia spontană) etcetereşte, în fraza, care înfăţişează „Babilonul Romă- 
niei“, deci capitala Bucureşti, dela 1837 *): „În societatea înaltă domneşte 
limba francă :), cea de mijloc mau uitat încă neogreaca de curând 
detronată ; apoi plebea, după cumu-i e originea, îşi exprime puţinele idei 
sârbo-bulgăreşte, germano-maghiareşte, italo-spanice, muscaleşte, turceşte, 
etcetereşte, — numai rar româneşte“ (16). — Plastica prezentare a _trufiei 
aeCUiva : „iară Maghiarii pustei — macarcă şi desculți, poartă pinteni — 
sunt aşa de zăngiloşi, încât ţi-e greață a te uita la dânşii“ (28).— Evo- 
carea senzațiilor din fața lui Campo santo, cimitirul napolitan :„ Mi-a părut 
rău că mam murit, să mă fi înmormântat în acel loc de repuus, doar cel 
mai frumos pe fața pământului“ (158). — Iscusita citare a dictonului po- 
pular: „nu-ți e ciudă când te arde o zeamă grasă, dar ţi-e când te 
arde fasolea“ (198). — Șarjarea deminutivismului român: „Românul se 
cheumă Ioniță, Costachi, Iordachi, are moşioară micuță, bouleni slăbuți,, 
văcuşoară, leipticel şi mămăliguță, deaceea umblă flămângior și ticălos, 
până-l înghite mormințelul !“ (acest citat după ediția  Vălenii-de-Munte 

- 1910, 240). L. M. 
* E * 

I. Codru-Drăguşanu (1817—1884). — Şi iată că ajungem să cunoa- 

stem şi data naşterii şi morţii Jui I, Codru-Drăguşanu, Ziarul Tribuna din 


1) Modernizăm ortografia. 
2) iranceză. 

Sibiu Nr. 148 din 16/28 Oct. 1884 dă ştirea morţii lui Ioan Codru Drăguşanu, 
secretar la comitetul scolastic grăiţeresc, iost vice-căpitan al districtului Fă- 
găraşului, în ziua de 25 Oct. st. n. după o boală de două săptămâni, în 
vârstă de 67 ani. Acelaş ziar, în Nr. 150, descrie înmormântarea, 


Gh. T. Kirileanu 


7) 

Ctitorii şi binevoitorii noştri. — in dârza ei luptă de refacere, 
revista „Făt-Frumos“ a primit următoarele daruri : 1.000 lei dela sprijini- 
torul ei de totdeaunu d. Gh. T. Kirileanu, Piatra-Neamt, diverse înles- 
niri pentru latura tehnică din partea d-lui Constantin Ilotzu, arhitect, 
Decanul fac. de urhitecturc Bucureşti. — Cordiale mulțumiri ! — Revista 
„Făt-Frumos“. 

Solie... 


N'avem de-acasă nici-un semn de viaţă... 
Din bezn' adâncă, dela răsărit, 

Urgie cruntă, ca o neagră ceaţă, 
Pământul drag ni l-a învăluit... 


Pare-un sicriu de-oţeluri ferecat 
Grădina noastră sfântă şi bogată 

Din alte vremi.. Acum în târg şi sat 
Doar moarteam voie e lăsată... 


Solie totuşi ne veni de-acasă: 
Flori veştede de pe un scump mormânt .. 
Cu-adâucu-i tâlc diată ea ne lasă: 
„Nu ne uitaţi, c'aşa-m avut cuvânt..“ 
M. Graur 


(După „Glasul Bucovinei“ Nr. 5.985 din 28 Oct. 1940) 


Cronică 


+ Filimon Taniac — S'a stâns la Suceava, în vârstă de 70 de ani, pen- 
sionarul Filimon Taniac, fost şei al serviciului contabilităţii la primăria ora- 
şului Suceava, deci prin profesiune om al cifrelor, având însă meritul de a fi 
şi un veritabil intelectual, un pasionat al cărţii, al studiilor istorice şi literare. 
Înclinările acestea datau din vremea studiilor sale universitare şi au fost pro- 
movate prin îndeletnicirile literare ale „întrunirii“ academice „Bucovina“ 
care s'a făcut cunoscută prin editarea unui almanah literar (1903 şi 1905) 
unde nu lipseşte colaborarea regretatului, după cum tot acolo a colaborat 
şi poatul Adrian Forgaci, editat la 1439 chiar de Taniac. 

A publicat povestiri beletristice, dar şi studii istorice bine intormate 
precum, „Cetatea Sucevei“ „Sf. Gheorghe, patronul Sucevei“, Alexandru cel 
Bun rânduieşte vămile în ţara Moldovei”. „Cetatea Hust în Maramureş“. 
In studiul despre Sit. Gheorghe îl interesează de aproape voevodul luga Koria- 
tovici, figură dramatizaiă apoi într'o încercare, în vederea căreia a aprotun- 
dat teoria dramei. Era în domeniul acesta un ortodox aristotelian, neadmi- 
ţând nici o abatere dela normele filosofului elin şi dezaprobând, sub acest 
raport, aproape tot teatrul românesc, Avea deci în pregătire studiile : „Note 

de dramaturgie“, „Tragedia antică a Grecilor“, „Fatalism sau caracter“, „Tra- 
gedia istorică la Români“, „Goethe şi problema momentului tragic“. 

Caracteristic pentru românismul său integral este faptul că încă la 1909 
întemeia la Suceava „Liga Românilor,“ organizaţie culturală şi economică, 
menită să-i înroleze pe toţi Românii bucovineni, avându-şi şi organul său 
de publicitate. 

În timpul răsboiului a fost mult suspicionat pentru sentimentele sale 
somâneşti, deportat la 3 Dec. 1915 în Austria de jos, iar la 1917 arestat la 
Miercurea Ciucului şi timp de 10 luni ţinut în prevenţie, tradus pe rând îna- 
intea curților marţiale dela Braşov, Cluj şi Lemberg. 

In 1918—1919 a tost ofiţer în serviciul Cunsiliului Naţional Român din 
Viena, redactând în calitatea aceasta gazeta săptămânală de propagandă 
„Timpul nou“. 

A publicat şi o schiţă istorică asupra liceului de băieţi din Suceava, 
“cu prilejul jubileului de 70 ani al acestei vetre de cultură românească. Se 
îndeletnicia şi cu poezia, îndeosebi ca traducător, din şi în nemţeşte. 

Dar cărturarul acesta văzuse multă lume: cutreerase, la 1888, după 
bacalaureat, aproape toată Austria şi Ungaria, iar ca student a urmat doi 
ani de zile medicina la Viena, apoi, la Viena şi Innsbruck, dreptul şi con- 
tabilitatea. A colindat apoi mult timp pe la Universitățile dela Miinchen, 
Berlin, Lemberg şi Cracovia, studiind diverse probleme. Stagiul de voluntar 
militar teterist şi l-a făcut la regimentul român din Alba-lulia. Nu e niirare 
deci dacă era şi conferenţiar apreciat, ştiind să aducă în conferințele sale 
aproape totdeauna subiecte inedite, 

Cei ce l-au cunoscut de aproape mai ştiu că era om dintr'o bucată, 
obicinuit să-ţi spună în faţă adevăruri dure, deci nu prea simpatizat, dar cu 
atât mai respectat. 

A colaborat şi la revistele lui Leca Morariu: „Făt-Frumos“ şi Bu- 
Jetinul „Mihai Eminescu“. Suilet distins, generos, gata oricând să jertfească 
peste puterile sale pentru culturalitatea bucovineană. 

Ultima sa iniţiativă a fost aranjarea unei serii de şezători, în folosul 
rejugiaţilor. N'a mai apucat să-şi dea însă contribuţia. 

L-am mai văzut apoi, în ziua de 29 August 1939, palid şi şubred, în 
gara Burdujeni, dus şi el de valul panicei ce se abătuse şi asupra sudului 
Bucovinei. Dar s'a întors curând din pribegie, ca să se stângă acasă, în 
Suceava, cu care atât de adânc se identiticase sufleteşte... 

Familia, dar şi intelectualitatea Sucevei are de împlinit o datorie iaţă 
de manuscriptele lui. V.M. 


* 
* * 


+ Peter Tomaschek. — Și s'a mai stâns, în urma unui atac de 
coi'd, la 10 Dec. 1940, în vârstă de 58 ani, în cealaltă cetate voevodală, în 
Siretul nostru, astăzi atât de părăsit, de sărac şi de primejduit — un Neamț, 
care nu înțelegea, nu voia să plece din România. „Schreiben Sie mir in po- 
sitivem Sinne“ îi scria încă la 2 Nov. 1940 lui Leca Morariu „Soll ich aus- 
siedeln oder nicht. Bin in Rumeinien geboren, ein erdgebundener Freund des 
rumânischen Volkes, habe sehr viel Forschungsmaterial — lebe und sterbe 

fiir mein Rumânien“. Un sincer şi îndeosebi vechiu prieten al neamului 
nostru, acest pedagog de elită, acest germanist al liceului decapitat din 
Sirete, care întreabă apoi: „Warum leisst man alle Germanisten aus Rumiti- 
nien aussiedeln, iwer soll Deutsch unterrichten“ ? 


L-am cunoscut întăi ca profesor la liceul din Suceava şi l-am pre- 
țuit cu toții pentru firea sa loială şi blândă, ca şi pentru interesul viu ce-l 
purta trecutului şi scrisului românesc. Nu-i uităm broşura „Mihail Emi- 
nescu, der Dichterkânig Rumiiniens, Ein Bild seines Lebens und seiner Zeit“ 
(1914). Ne-a dat apoi „Cercetări noui referitoare la originea lui Mihail 
Eminescu“ (Siret 1925), unde, arătând proveniența arabă a numelui Emin, 
«lemonstrează, cu argumente cât se poate de serioase, că Eminovicenii sunt 
Armenil ortodocşi orientali, cu numele schimbat de şovinismul polon Este 
caracteristic pentru seriozitatea ştiinţifică a cercetătorului faptul că pentru 
o expunere de 12 pagini a consultat nu mai puțin de 15 isvoare, privi- 
toare la limba, literatura şi istoria armenească  Disproporția aceasta — 
care e o calitate — între numărul paginilor şi al isvoarelor e şi mai accen- 
fuată în monografia „Cine a fost Margareta Muşata ?*: 3 pagini, scoase 
din 12 opere istorice, în limbile polonă, germană şi latină Sunt precizări 
„asupra mamei lui Petru I Muşat, încheind „cu dorința arzătoare că munca 
mea de peste 10 ani pe terenul acesta“ — 10 ani pentru 3 pagini! — „să fie 
încoronată cu un monument în oraşul Siret al Domniței Margareta, înge= 
rul păzitor al astăzi decăzutului oraş Siret“. 


Din aceleaşi preocupări a rezultat broşura „Die 562 jăhrige Bestand- 
feier der Stadt Sereth“ (1932) şi articolul „Geschichte des rumiinischen Fiir- 
sten Sas“, publicat în ziarul „Deutsche Tagespost', Cernciuţi 1938. 

În colaborare cu prof. Viadmir Milici şi cu d. director Ițcuş, dela 
care deținem informaţia aceasta, ca şi altele, Tomaschek a reconstruit în 
tablouri cetățile vechi din Siret ale lui Sas-Vodă şi cetatea teutonică de pe 
„Ruina“, reproduse în broşura d-lui Ițcuş „Siretul de ieri şi de azi“. 

laur dacă, după marele răsboiu, a scris şi broşuri de propagandă 
pacifistă, pledând pentru o federațiune mondială şi înfierându-l pe sini- 
strul Sir Basilcios Zaharoff, miliardar prin „Menschenmordindustrie*' — 
e şi aceasta o trăsătură ce-i completează chipul de veritabil idealist. 


Şi ne mai comunică d. Ițcuş : „În zilele de bejenie dela finele lunii Iunie 
şi începutul lunii lulie 1940, Tomaschek a mui fost membru în comisia 
româno-rusă, care s'a întrunit de câteva ori la Siret, pentru a discuta dife- 
rite chestiuni litigioase ; cu această ocazie a avut o ținută de remarcabilă 
demnitate şi curaj, susținând cauza românească mai bine ca mulți alții“. 


Acum „s'a stins subit din viață într'o zi când nimeni nu se aştepta 
lu această lovitură fatală. Cu o zi înainte îi plecase băiatul în Germania, 
nevoind să se lase înduplecat de tatăl său de a rămânea aici, iar în ziua 
fatală nefericitul tată era extrem de abătut“, 

A fost scris să i se împlinească astfel întocmai literalmente vorbele 
„sterbe fiir mein Rumâănien', 

Nu ne îndoim că Românul de inimă care e d-l N. Ițcuş va avea 
grijă ca acel bogat material de cercetări ce rămâne pe urma lui Tomaschek 

să nu se piardă, pentru ca, după aceste „cumplite vremi şi cumpănă mare 
pământului nostru şi nouă“, venind odată şi „mai slobode veacuri, să-i 
putem ridica monumentul literar pe care-l merită alături de acela pe care 
îl are de pe acum în sufletele celor ce l-am cunoscut... 


V.M, 


Răboj. — „Prea iute le-am uitati“: Basarabia, jumătatea Bucovinei, 
„0 parte bună din judeţul Dorohoi“, jumătatea Ardealului şi „jumătatea de 
miazăzi a Dobrogei“ — ne aduce aminte bărbăteasca protagonistă a neui- 
tatului + Alex. Lupeanu-Melin, „Unirea Poporului“ (Nr. 2, 1941) dela Blaj. 
„Să nu-i uitam pe îraţii noştri, nici chiar pe cei din Bulgaria şi Iugoslavia, 
adoagă acest vajnic glas ardelean. — Poet născut, iar nu tăcut, ni se desvăluie 
S. Tamba (— arhitmerituosul Axentie Banciu, care până mai ieri ne dăruia 
„Ţara Bârsei“ într'o amploare a fondului şi a tehnicei, faţă de care „Iran- 
silvania“ Astrei rămânea cu totul minoră) în proaspăta sa colecţie Jluzie şi 
realitate, Poezii, Braşov 1940. Simţi, dela primele şire, că are ce spune, 
acest versuitor ieşit cu totul afară din obişnuitul aiurism stihuital timpului 
nostru. — Foarte binevenite cele Câteva însemnări despre boerimea Mol- 
dovei dintre Prut şi Nistru ale venerabilului Artur Gorovei. Reţinem că por- 
tretul M-me Puvis de Chavannes, soţia marelui artist francez cu acest nume, 
o reprezenta pe cutare Marie Cantacuzino dela noi. Şi că până-azi-negli- 
jata operă eminent-literară a lui Teodor Vârnav, /storia vieții mele scrisă 
la 1845 şi descoperită de A. Gorovei, îu publicată de d-sa (după m-sul chi- 
rilic) la 1893 în revista „Gazeta Săteanului“ dela Râmnicul-Sărat, 


L. M. 

CUPRINSUL ANULUI 1940 


Versuri 


Baican E., Mult regretatului meu prieten loan Creangă 47. 

Bosch Artur, Die Uhren (trad. din D. Anghel) 8; Wie das Meer singt (trad. 
din D. Anghel) 13; Logik (trad din Coşbuc) 98; An Herd, am kal- 
ten (trad. din Vlahută) 103. 

Crudu Tiberiu, Fântâna părăsită 8; Ne minte 85; Te-ai dus 90. 

lov D, Voroavă //6. 

Micle Veronica, Şi dacă-un dor 90. 

Graur M., Solie 139, 

Morariu Constantin, Sfejarii 108. 

N, Bucovină, Bucovină 129. 

Popovici Sebastian, Mi-a sburat buha pe casă 24. 

Sânger Aurel, Belşug 17; Doina Țării 120. 

Voevidca George, Doină 112. 

Populare — culese de Octavia Lupu-Morariu 3, 101, 119, 


Proză beletristică 


Alexandrescu Vasile, La moartea boierului Ştefan 17. 
Morariu Leca, Și pe dracu îl paşte frica (Poveste) 99. 


Proză științifică 


Alexandrescu Vasile, D. Furtună, Izvodiri din bătrâni 1939 (Recenzie) 32. 

'Ciocârlan loan, Amintiri bucovinene 103. 

ip 1980 Iezuitismul în România (după „Noul Curieru Românu“ 

2) 43. 

Dimitrescu lon M., Amintiri despre Duiliu Zamfirescu 130. 

EMINESCU, Scrisoare cătră Creangă 49 şi 53. 

Gh. C., Bucevschene 13. 

lroaie Petru, Creangă şi literatura populară : Râsul la soare 71. 

Kirileanu G. T., De-ale lui Creangă 41; Chestionar al datinelor poporului, 
la care a lucrat şi lon Creangă 45; Încc o anecdotă povestitii de 
Creangă 46; 1. Creangă şi E. Baican 47; Câteva însemnări ale Ico- 
nom. i, Grigoriu, socrul lui Creangă 48; Câteva cărți din biblioteca lui 
Creangă 86; Creangă membru în Consiliul general de Instrucțiune 
127; Despre Neculai Nanu 104; Pe marginea „Drumurilor moldo- 
vene“ de Leca Morariu 113; 1. Codru-Drăguşanu (1817—1884)., 137. 

Lupu Al., Creangă-Nichifor Cotcariul şi Creangă-Popă Duhu (după Leca 
Morariu) '73. 

Mandicevschi Eusebie, Scrisoare (1928) 25. 

Marin |. D., Autenticitatea unui articol al lu Creangă (Misiunea preotului 
la sate) 65. 

Morariu Leca, Alicsândria Suceveană 117; De-ale lui Ioan Codru-Drăguşanu 
137; Alecsandri născut la 182] 1... 137; După Eminescu—invectivarec 
lui Creangă ! (prin acelaş psihopatic defăimător G. Călinescu) 50; 
Creangă şi... trenul 71; Despre tatăl lui Odobescu 105; Filosofismul 
lui Lucian Blaga 38; Pe urma celor ce s'au dus. .. (Ipolit Vorobchevici, 
Ortisie Popescu, Grigore Pantasi, Emilian Săhleanu) 1; G, 7. Kiri- 
leanu, Schitul Cozla... 1939 (Recenzie) 29; Laudă germană pentru 

etosul românesc 120; De-ale noastre 91; Filologie compilată, 105 ; 
Răboj 12; Femei în parlamentul român! (Faliment al jurisprundenţei 
lui Gh. Alexianu) 37. 

Morariu-Lupu Octavia, „lezuitismul în România“ (articolul lui Creangă) 70; 
Trăinicia frescelor moldovene 37 ; Iustraţiile Creangă din acest „Făt- 
frumos“ 70. 

Morariu Victor, Pentru lămurirea „Luceafărului“ 104; Maiorescu la Cernă- 
uți 75; Christoph Martin Wieland despre amor la Elini 102; Heinrich 
von Morungen, Doiniri pe alăută.. Trad. de V. Tempeanu 1941 (Recen- 
zie (135; „Gură-cască prin Suceava“ (superticialul Ioachim Botez) 4. 

Dr. Panciuc Elpidefor, Bezveconnâi Gh. G., Din trecutul nostru 30. 

Dr. Samson Const. D, Eminescu şi Veronicu Micle (Conterinţa d-lui Leca 
Morariu la Roman) 7. 

Steţcu Nec, Creditorii lui Alecu Rusu 38; Neculai Nanu 63; Despre Ne- 
culai Nanu, profesor al lui Creangă 68. . 

Taniac Filimon, Eudoxiu Hormuzachi şi Biserica Mirăuţilor 26 

Teodorescu-Broşteni I., Altă schingiuire a lui Creangă 97. 

Turcu Constantin, Catihetul Contu 93, 

Vitencu Alex., Documente bucovinene (Replică la răspunsul d-lui T. Balan) 9 


Cronică 


Iroaie-Siciliano Anna, Studii Italiene V (1938)... 39 

Lupu Al, Instițulul de literatură (Cernăuţi — pentru Creangă) 73 

Morariu Leca Dialectologia Universitciţii Cerncuţene 103 ;, „Muza Română“ (a 
d-lui Dr Calistrat Şotropa) 25; Răboj 142. 

Morariu Victor, f Mathias Friedwagner 106; 7 Filimon Taniac 139: 7 Peter 
Tomaschek 140; „Convorbiri literare“ (Iunie-Dec. 1940) 121, 

Popescu Elena, Moravuri scriitoriceşti (Bustul lui... Victor Eftimiu !) 39; 
Mare triumf meserieşesc la Cernciuţi 39, 

Revista „Făt-frumos“, Tot înainte! 107, 

Ineditele lui C. Porumbescu 24. 


Varia 
Morariu-Lupu Octavia, Vin roșu pe fața de masă! 37. 
Arhiva Bucovinei refugiate 115, 116. 
Ctitorii şi binevoitorii noştri 138, 
Om primejdios! 5 
Dela administraţia „Făt-frumos“ 40, 74, 84, 96 (Restanţieri recalcitranţi). 
Bibliografie pag. 4 din copertă Nr. 1, 2, 3 şi 4-6. 


Ilustrații 

Diaconul Creangă (portret autentic) — Copertă Nr. 3; Creangă la 
38 ani (Portret autentic —Copertă Nr. 2; Creangă (fot. B. Brand, laşi—Por- 
tret autentic ) 72; Creangă, A. C. Cuza şi N. A Bogdan 65; Iscălitură a 

Bucevschi, Idilă — Copertă Nr. 1; idem. Portret: Prof. Dr C. Popovici; 
— Copertă Nr. 4-6; Din activitatea Soc. „C Porumbescu: Moli€re, Doctorul 
fără voie 5; Sediul revistei „Făt-frumos“ la Cernăuţi 107; Bucovina în 
pribegie 112, 129; Vignete 6, 38, 72, 73, 85 şi Cupertă Nr. 2 pag. 3 şi 4. 

CUPRINSUL ANULUI 1940 


Versuri 


Baican E., Mult regretatului meu prieten Ioan Creangă 47. 

Bosch Artur, Die Uhren (trad. din D. Anghel) 8; Wie das Meer singt (trad. 
din D. Anghel) 13; Logik (trad din Coşbuc) 98; Am Herd, am kal- 
ten (trad, din Vlahută) 103. 

Crudu Tiberiu, Fântâna părăsită 8; Ne minte 85; Te-ai dus 90. 

lov D, Voroavă 1/16. 

Micle Veronica, Și dacă-un dor 50. 

Graur M., Solie 139, 

Morariu Constantin, Sfejarii 108. 

N, Bucovină, Bucovină 129. 

Popovici Sebastian, Mi-a sburat buha pe casă 24. 

Sânger Aurel, Belşug 17; Doina Țării 120, 

Voevidca George, Doină 112. 

Populare — culese de Octavia Lupu-Morariu 3, 101, 119, 


Proză beletristică 


Alexandrescu Vasile, La moartea boierului Ștefan 17 
Morariu Leca, Și pe dracu îl paşte frica (Poveste) 99. 


Proză ştiinţitică 


Alexandrescu Vasile, D. Furtună, Izvodiri din bătrâni 1939 (Recenzie) 32. 

Ciocârlan loan, Amintiri bucovinene 10). 

CREIGA ION, Iezuitismul în România (după „Noul Curieru Românu“ 

872) 43. 

Soma lea M., Amintiri despre Duiliu Zamfirescu 130. 

EMINESCU, Scrisoare cătră Creangă 49 şi 53. 

Gh. C., Bucevschene 13. 

Iroaie Petru. Creangă şi literatura populară : Râsul la soare 7l. 

Kirileanu G. T., De-ale lui Creungă 41; Chestionar al datinelor poporului, 
lu care a lucrat şi lon Creangă 45; Încă o anecdotă povestită de 
Creangă 46; 1. Creangă şi E. Baican 47; Câteva însemnâri ale Ico- 
nom. Î. Grigoriu, socrul lui Creangă 48; Câteva cărți din biblioteca lui 
Creangă 86; Creangă membru în Consiliul general de Instrucțiune 
127; Despre Neculai Nanu 104; Pe marginea „Drumurilor moldo- 
vene“ de Leca Morariu 113; 1 Codru-Drăguşanu (1817—1884),, 137. 

Lupu Al., Creangă-Nichifor Coţcariul şi Creangă-Popă Duhu (după Leca 
Morariu) 73. 

Maudicevschi Eusebie, Scrisoare (1928) 25. 

Marin |. D., Autenticitatea unui articol al lu Creangă (Misiunea preotului 
la sate) 65. 

Morariu Leca, Alicscindria Suceveană 117; De-ale lui Ioan Codru-Drăguşaniui 
137; Alecsandri născut la 1821 1... 137; După Eminescu—invectivarea 
lui Creangă ! (prin acelaş psihopatic detăimător G. Călinescu) 50; 
Creangă şi... trenul 71; Despre tatăl lui Odobescu 105; Filosofismul 
lui Lucian Blaga 38; Pe urma celor ce s'au dus. .. (Ipolit Vorobchevici, 
Ortisie Popescu, Grigore Pantasi, Emilian Săhleanu) 1; G, 7. Kiri- 
leanu, Schitul Cozla... 1939 (Recenzie) 29; Laudă germană pentru 

etosul românesc 120; De-ale noastre 91; Filologie compilată, 105 ; 
Răboj 72; Femei în parlamentul român ! (Falinient al jurisprundenţei 
lui Gh. Alexianu) 37. 

Morariu-Lupu Octavia, „/ezuitismul în România“ (articolul lui Creangă) 70; 
Trăinicia frescelor moldovene 37 ; I/ustraţiile Creangă din acest „Făt- 
frumos“ 170. 

Morariu Victor, Penfru lămurirea „Luceafărului“ 104; Maiorescu la Cernci- 
uți 75; Christoph Martin Wieland despre amor la Elini 102; Heinrich 
von Morungen, Doiniri pe alăută.. Trad. de V. Tempeanu 1941 (Recen- 
zie (135; „Gură-cască prin Suceava“ (superiicialul loachim Botez) 4. 

Dr. Panciuc Elpidefor, Bezveconnâi Gh. G., Din trecutul nostru 30. 

Dr. Samson Const D, Eminescu şi Veronica Micile (Conterinţa d-lui Leca 
Morariu la Roman) 7. 

Stețcu Nec, Creditorii lui Alecu Rusu 38; Neculai Nunu 63; Despre Ne- 
culai Nanu, profesor al lui Creangă 68. 

Taniac Filimon, Eudoxiu Hormuzachi și Biserica Mircuţilor 26 

Teodorescu-Broşteni [., Altă schingiuire a lui Creangă 917. 

Turcu Constantin, Cutihetul Conta 93, 

Vitencu Alex , Documente bucovinene (Replică la reispunsul d-lui T. Balan) 9 

Morariu Victor, 7 Mathias Friechvagner 106; ș- Filimon Taniac 139: j- Peter 

Mare triumf meserieşesc la Cerntuţi 39. 

Revista „Făt-frumos“, Tot înainte! 107. 

ineditele lui C. Porumbescu 24 


Varia 
Morariu-Lupu Octavia, Vin roşu pe fața de masă! 37. 
Arhiva Bucovinei relugiate 115, 116. 
Ctitorii şi binevoitorii noștri 138. 
Om primejdios! 5 
Dela administraţia „Făt-frumos“ 40, 74, 84, 95 (Restanţieri recalcitranţi). 
Bibliografie pag. 4 din copertă Nr. 1, 2, 3 şi 4-6. 


Ilustrații 

Diaconul Creangă (portret autentic) — Copertă Nr. 3; Creangă la 
38 ani (Portret autentic —Copertă Nr. 2; Creangă (fot. B. Brand, laşi—Por- 
trei autentic ) 72; Creangă, A. C. Cuza şi N. A. Bogden 65; Iscălitură a 
lui Creangă — Copertă Nr. 2 pag. 4; Autogramă pedagogică a lui ( reangă 57; 
Scrisoare u lui Eminescu cătră Creanga 4) şi 53; Teodor Buicliu, Casa 
Creangă dela Humuleşti 57; Drumurile şcolirii lui Creangă 74 ; Zahei Creangă 
69; Protopopul Nicolai Conta 61; G. T. Kirileanu 29; D. Furtună 31; loan 
Ciocârlan (la 21 ani) 109; Dr. Gh Popescu-Albescu 17; Autogramă a lui 
loan Codru-Drăgusanu 138; Mormântul lui Şteian cel Mare 111; Ep. 
Bucevschi, Idilă — Copertă Nr. 1; idem. Portret: Prof. Dr C. Popovici; 
-- Copertă Nr. 4-6; Din activitatea Soc. „C Porumbescu: Molisre, Doctorul 
lără voie 5; Sediul revistei „Făt-frumos“ la Cernăuţi 107; Bucovina în 
pribegie 112, 129; Vignete 6, 38, 72, 73, 85 şi Cupertă Nr. 2 pag. 3 şi 4. 

